***VŠEOBECNE ZÁVÄZNÉ NARIADENIE***

***O B C E Toporec č. 3/2014***

***o vylepovaní plagátov***

**Čl. I**

**Úvodné ustanovenia**

 1.Toto všeobecne záväzné nariadenie podrobnejšie upravuje podmienky na vylepovanie

 plagátov a propagačných materiálov na území obce Toporec .

**Čl. II**

**Vymedzenie miest na vylepovanie plagátov a propagačných materiálov**

1. Na vylepovanie plagátov a propagačných materiálov Obec Toporec určuje tieto miesta:
* vývesné tabule pred obecným úradom

**Čl. III.**

**Povinnosti politických strán, kandidátov, fyzických osôb, právnických osôb,**

**fyzických osôb - podnikateľov**

1. Každá politická strana a hnutie, je povinná požiadať Obec Toporec o určenie miesta pre

 vylepenie propagačného materiálu.

2. Každý kandidát je povinný požiadať Obec Toporec o určenie miesta pre vylepenie

 propagačného materiálu.

3. Každá fyzická osoba, právnická osoba, fyzická osoba – podnikateľ je povinná požiadať

 Obec Toporec o určenie miesta pre vylepenie propagačného materiálu.

 4. Obec povolí vylepenie propagačného materiálu opečiatkovaním predloženého materiálu.

 Každá politická strana a hnutie aj každý kandidát môže dodať propagačný materiál do

 rozmeru formátu A1.

**Čl. IV.**

**Odstránenie propagačného materiálu**

1. Odstrániť propagačný materiál je povinná každá politická strana a hnutie, resp. každý kandidát do 48 hodín pred voľbami.
2. Odstrániť propagačný materiál je povinná každá fyzická osoba, právnická osoba a fyzická osoba - podnikateľ do 3 dní po ukončení akcie.

**Čl. V.**

**Sankcie a pokuty**

1. V prípade ak politická strana a hnutie, resp. kandidát vylepí propagačný materiál na iných miestach ako sú určené v tomto nariadení, uloží starosta obce povinnému pokutu v zmysle § 13, ods. 8, písm. a, zákona 369/1990 Zb. o obecnom zriadení.
2. V prípade ak fyzická osoba, právnická osoba alebo fyzická osoba – podnikateľ vylepí propagačný materiál na iných miestach ako sú určené v tomto nariadení, uloží starosta obce povinnému pokutu v zmysle § 13, ods. 8, písm. a, zákona 369/1990 Zb. o obecnom zriadení.

**Čl. VI.**

**Záverečné ustanovenia**

1. VZN č. 3./2014 schválené uznesením č. ................ na zasadaní Obecného zastupiteľstva

 konaného dňa ................................

V Toporci ...............................

 PhDr. Jozef Potanko

 starosta obce Toporec

Dátum vyvesenia na oznamovacej tabuli a internetovej stránke 22.02.2014

Dátum schválenia VZN o vylepovaní plagátov .........................................

Dátum účinnosti VZN o vylepovaní plagátov .........................................